Magenta, Lombardy

Magenta is a toun an comune in the province o Milan in Lombardy, northren Italy. It is notable as the steid o the Battle o Magenta. The colour magenta is namit efter the battle, maist likely referrin tae the uniforms uised bi Zouave French troops. Magenta is the birthplace o St. Gianna Beretta Molla. Magenta haes mony different bars an shops which affer guids frae jewelleries tae groceries, especially on its main street cried "Via Roma". History Magenta wis probably a dounset o the Insubres, a Celtic tribe, who founded it around the 5th century BC. The aurie wis conquered bi the Romans in 222 BC. The name is tradeetionally connectit tae castrum Maxentiae, meanin "castle o Maxentius". Efter the faw o the Wastren Roman Empire, it wis ruled bi the Lombards. In the Middle Ages, it wis destroyed two times, in 1162 by Frederick Barbarossa and in 1356 bi the troops opposin the Visconti rule o Milan. In 1310, accordin tae a legend, the emperor Henry VII wis stoppit here bi a snawstuirm durin his mairch tae Milan. In 1398 Gian Galeazzo Visconti donatit the toun territories tae the monks o the Certosa di Pavia. On 4 Juin 1859, it wis the seat o an important battle o the Seicont War o Italian Unthirldom. The Franco-Piedmontese victory in the fecht gave thaim the chance tae conquer Austrian Lombardy. Magenta receivit the honorar title o ceety wi a presidential decree on 25 Mey 1947. Main sichts Kirk o San Martino, built tae commemorate the deid o the 1859 battle. Monastery o Santa Maria Assunta, probably datin frae the 14th century. The kirk, o Romanesque oreegin but wi Baroque interiors, hooses twa wirks by il Bergognone (1501, ance attributit tae Bernardino Luini's wirkshop). Kirk o San Rocco (early 16t century). Casa Crivelli Boisio Beretta, an example o 15t-century noble hoose. Casa Giacobbe Monument tae general Patrice de MacMahon. La Fagiana natural pairk, a umwhile huntin resort o King Victor Emmanuel II. Notes